Desktop Architect
Desktop Architect on nokkela pikkuohjelma, jolla voi muokata Windowsin ulkoasua. Voit vaihtaa kuvakkeita, hiiren osoitinta, ääniä ja työpöydän taustakuvaa.
 
Ohjelma käynnistyy ”päivän vinkin” kera. Sulje vinkki-ikkuna Close-painikkeesta. Ohjelmaikkunassa on iso kuva työpöydästä, ja oikeanpuoleisessa kehyksessä on välilehtiä. Kukin niistä käsittää yhden aihealueen, esim. ”Icons”, kuvakkeet. Napsauta kuvakevälilehteä, kaksoisnapsauta jotain kuvakkeista ja valitse korvattava vaihtoehto näytöltä. Samalla tavalla voit vaihtaa ääniä, värejä ja ylipäänsä kaikkea Windowsin ulkoasuun liittyviä tehosteita. Tehosteiden kokonaisuuksia kutsutaan teemoiksi (themes).
 
Desktop Architect -ohjelman avulla voit suunnitella oman teeman tai muokata jotain olemassa olevista teemoista. Avaa valmis teema valitsemalla kohta Open valikkorivin File-valikosta. Uusi tai muokattu teema tallennetaan saman valikon kohdasta Save. Vielä nokkelampi tallennustapa on Tools-valikon Package-vaihtoehto. Se tallentaa teeman sisällön asennuspakettina, jonka voi siirtää ja asentaa toiseen koneeseen. Teemapaketti asentuu automaattisesti. Desktop Architect suljetaan File-valikon kohdasta Exit.